Document ID: 31998R2182

31998R2182
L 275/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2182/98 НА КОМИСИЯТА
от 9 октомври 1998 година
за изменение на Регламент (ЕИО) № 1848/93 относно определянето на подробни правила за прилагане на Регламент (ЕИО) № 2082/92 на Съвета относно сертификатите за специфичен характер на селскостопанските и хранителните продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2082/92 на Съвета от 14 юли 1992 г. относно сертификатите за специфичен характер на селскостопански и хранителни продукти (1), и по-специално член 20 от него,
като има предвид, че Регламент (ЕИО) № 1848/93 на Комисията от 9 юли 1993 г. за установяване на подробни правила за прилагане на Регламент (ЕИО) № 2082/92 на Съвета относно сертификатите за специфичен характер на селскостопанските и хранителните продукти (2), последно изменен с Регламент (ЕО) № 2515/94 (3), предвижда в член 4, параграф 2 възможността да се вземат съответните мерки, за да се информира обществеността за значението на отбелязването „гарантиран традиционен специалитет“ и на логото на съответните езици в рамките на Общността;
като има предвид, че предприетите действия, по-специално с кампания на Общността, насочена към производителите, дистрибуторите и потребителите, се оказаха полезни и ефективни, като има предвид положителното влияние и предприетите действия за разпространението на Регламент (ЕИО) № 2082/92, а също така и на логото и на отбелязванията, които този регламент предвижда, следва да се предвиди удължаването на срока, предвиден в Регламент (ЕИО) № 2037/93 (4), последно изменен с Регламент (ЕО) № 1726/98 (5), с четири години с цел увеличаване на ефикасността;
като има предвид, че мерките, предвидени в настоящия регламент, отговарят на становището на Комитета по сертификати за специфичен характер,
ПРИЕ НАСТОЯЩИЯ РЕГЛАМЕНТ:
Член 1
Член 4, параграф 2 от Регламент (ЕИО) № 1848/93 се изменя, както следва:
1.
Думата „пет“ се заменя с „девет“.
2.
Добавя се нова алинея:
„Пристъпва се към преценка за предприетите действия за разпространение.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 октомври 1998 година.

Labels: 17
7
3
6
15